เทโอบัลท์ ฟ็อน เบทมัน ฮ็อลเวค

เทโอบัลท์ เทโอดอร์ ฟรีดริช อัลเฟรท ฟ็อน เบทมัน ฮ็อลเวค (Theobald Theodor Friedrich Alfred von Bethmann Hollweg; 29 พฤศจิกายน ค.ศ. 1856 – 1 มกราคม ค.ศ. 1921) เป็นนักการเมืองชาวเยอรมัน ผู้ดำรงตำแหน่งนายกรัฐมนตรีจักรวรรดิเยอรมันตั้งแต่ ค.ศ. 1909 ถึง ค.ศ. 1917 เขาเป็นผู้นำเยอรมนีเข้าสู่สงครามโลกครั้งที่หนึ่งและมีบทบาทสำคัญในช่วงสามปีแรกของสงคราม เขาลงจากอำนาจในเดือนกรกฎาคม ค.ศ. 1917 เนื่องจากผู้นำในกองทัพต่อต้านนโยบายของเขา
ในระหว่าง ค.ศ. 1884 ถึง ค.ศ. 1899 เบทมัน ฮ็อลเวคก้าวหน้าในการงานอย่างรวดเร็วผ่านตำแหน่งในรัฐบาลปรัสเซีย และดำรงตำแหน่งสมาชิกไรชส์ทาคในช่วงสั้น ๆ เมื่อ ค.ศ. 1890 ด้วยประสบการณ์ทางการเมือง ทำให้เขาไม่พึงใจต่อระบบพรรคการเมืองและเลือกที่จะเป็นนักการเมืองอิสระตลอดชีวิตทางการเมืองของเขา จักรวรรดิวิลเฮ็ล์มที่ 2 ทรงแต่งตั้งเขาเป็นนายกรัฐมนตรีใน ค.ศ. 1909 ส่วนหนึ่งเพราะพระองค์โปรดรูปแบบทางการเมืองที่เป็นมิตรของเขา ตลอดเวลาแปดปีของตำแหน่งนายกรัฐมนตรี เบทมัน ฮ็อลเวคได้สนับสนุนการเปิดเสรีบางประการ แต่ก็ยังเชื่อมั่นอย่างแน่วแน่ว่าระบอบราชาธิปไตยระบบรัฐสภาเป็นรูปแบบการปกครองที่ดีที่สุดสําหรับเยอรมนี
ในช่วงสงครามโลกครั้งที่หนึ่ง เบทมัน ฮ็อลเวคมองว่าเยอรมนีกำลังถูกคุกคาม ซึ่งจําเป็นต้องใช้มาตรการที่จําเป็นทั้งหมดเพื่อความอยู่รอด เขาสัญญากับจักรวรรดิออสเตรีย-ฮังการีว่าเยอรมนีจะสนับสนุนอย่างเต็มที่ และสนองความประสงค์ในการใช้กำลังต่อสู้กับเซอร์เบีย เขาชะลอการระดมกำลังของเยอรมนีจนหลังจากที่รัสเซียทำไปแล้วเพื่อที่เยอรมนีจะได้ไม่ถูกมองว่าเป็นผู้รุกราน แม้ว่าเขาจะเห็นด้วยกับการบุกครองเบลเยียมเพราะคิดว่าจำเป็น แต่เขาก็เชื่อมาตั้งแต่ต้นว่าสิ่งนี้เป็นความอยุติธรรมที่ต้องได้รับการแก้ไข ในตอนแรก เขาคัดค้านการทำสงครามเรือดำน้ำแบบไม่จำกัด แต่ท้ายที่สุดก็ทนต่อแรงกดดันจากกองทัพและกลุ่มอนุรักษ์นิยมในไรชส์ทาคไม่ไหวและอนุญาตให้ทำสงครามเรือดำน้ำได้ เมื่อสงครามดําเนินไป หลายคนที่สนับสนุนเขาในรัฐสภารู้สึกว่าเขาอยู่ในตําแหน่งนานเกินกว่าที่จะสามารถเจรจาสันติภาพที่ยอมรับได้ เมื่อทั้งนายพล เอริช ลูเดินดอร์ฟ และหัวหน้าคณะเสนาธิการใหญ่ เพาล์ ฟ็อน ฮินเดินบวร์ค ขู่ว่าจะลาออกหากเขาลงจากตำแหน่งนายกรัฐมนตรี ทำให้เบทมัน ฮ็อลเวคยื่นการลาออกต่อจักรพรรดิ
ในหนังสือ เรื่อง "Reflections on the World War" ซึ่งเขาได้เรียบเรียงขึ้นก่อนถึงแก่อสัญกรรมใน ค.ศ. 1921 เบทมัน ฮ็อลเวคได้กล่าวถึงสถานการณ์ที่ยากลำบากของเยอรมนี เขายอมรับว่ารัฐบาลและจักรพรรดิได้ทำผิดพลาดก่อนสงคราม และเยอรมนีต้องรับผิดชอบในบางส่วน แต่เขาเชื่อว่า "ความผิดร่วมกัน" ได้นำไปสู่หายนะครั้งใหญ่ของสงคราม

**หนังสืออ่านเพิ่ม**

**ในภาษาอังกฤษ**
 date=1920- Jarausch, Konrad Hugo. "Revising German History: Bethmann Hollweg Revisited." Central European History 21#3  (1988): 224–243, historiography  in JSTOR- Jarausch, Konrad H. "The Illusion of Limited War: Chancellor Bethmann Hollweg's Calculated Risk, July 1914." Central European History 2.1 (1969): 48-76.  online- Langdon, John W. "Emerging from Fischer's shadow: recent examinations of the crisis of July 1914." History Teacher 20.1 (1986): 63–86, historiography  in JSTOR

**ในภาษาเยอรมัน**
 Bethmann Hollweg (1919–1921).  Betrachtungen zum Weltkriege. Berlin: Hobbing.
** Vol. 1:  Vor dem Kriege Before the War
** Vol. 2:  Während des Krieges During the War- von Vietsch, Eberhard (1969). Bethmann Hollweg. Staatsmann zwischen Macht und Ethos Bethmann Hollweg. Statesman Between Power and Ethos  Boppard: Boldt.- 118510320- Zmarzlik, Hans G. (1957): Bethmann Hollweg als Reichskanzler, 1909–1914. Studien zu Möglichkeiten und Grenzen seiner innerpolitischen Machtstellung Bethmann Hollweg as Reich Chancellor, 1909–1914. Studies on the Possibilities and Limits of his Domestic Power Position 0522-6643). Düsseldorf: Droste.

**แหล่งข้อมูลอื่น**
 Katharine Anne Lerman:  "Bethmann Hollweg, Theobald von", in:  1914-1918-online. International Encyclopedia of the First World War- FID=pe/001658
1921
หมวดหมู่:นายกรัฐมนตรีเยอรมนี
หมวดหมู่:มุขมนตรีปรัสเซีย
หมวดหมู่:นักการเมืองเยอรมัน
หมวดหมู่:บุคคลจากรัฐบรันเดินบวร์ค